กำลังศึกษาเรื่อง severe preeclampsia ในหญิงตั้งครรภ์อ่ะค่ะ แล้วอยากทราบว่าอาการปวดศีรษะนี่คือปวดบริเวณไหนคะ แล้วอาการปวดเป็นยังไงคะที่วินิจฉัยว่าเป็น severe preeclampsia
สวัสดีค่ะ severe preeccplamsia หรือที่เรียกภาษาไทยว่าครรภ์เป็นพิษนั้น เป็นภาวะแทรกซ้อนของการตั้งครรภ์ที่เป็นอันตราย เพราะทำให้ผู้ป่วยมีความดันโลหิตสูงมากกว่าหรือเท่ากับ 140/90 มิลลิเมตรปรอท ร่วมกับมีภาวะโปรตีนหรือไข่ขาวปะปนอยู่ในปัสสาวะ ไตทำงานผิดปกติ หากไม่ได้รับการรักษาอย่างถูกต้องทันเวลา อาจทำให้เกิดอาการชักขณะตั้งครรภ์หรือเกิดภาวะแทรกซ้อนรุนแรงอื่น ๆ ตามมาได้ดังนั้นแพทย์จึงต้องคัดกรองความดัน ตรวจปัสสาวะ และประเมินความเสี่ยงในหญิงตั้งครรภ์ทุกรายอาการปวดหัว จุกแน่นลิ้นปี่ ตาพร่ามัว เป็นอาการที่เกิดร่วมกับหญิงที่มีครรภ์เป็นพิษได้ แต่ไม่ได้เฉพาะเจาะจง อาการปวดศีรษะมักเป็นอย่างรุนแรงและไม่ดีขึ้นแม้รับประทานยาแก้ปวด โดยเฉพาะบริเวณท้ายทอยและหน้าผาก หากอาการรุนแรงอาจชักกระตุกทั้งตัว หรือมีเลือดออกในสมองได้ แต่อย่างไรก็ตามการวินิจฉัยภาวะครรภ์เป็นพิษนั้นต้องดูหลายๆอย่างร่วมกัน ดังกล่าวไป ไม่สามารถใช้ลักษณะการปวดหัวอย่างเดียวเพื่อวินิจฉัยได้อ่านเพิ่มเติม